Kelasi mavsumda YChLda qatnashadigan Italiya jamoalari ma’lum bo‘ldi

Chempionlar Ligasining navbatdagi mavsumida Italiya nomidan ishtirok etadigan barcha jamoalar aniqlandi.
35-tur doirasida “Roma” “Bolonya” bilan durang o‘ynagach (0:0), A Seriyada kuchli to‘rtlikka kirish imkoniyatidan mahrum bo‘ldi. Italiya chempionatida dastlabki to‘rt o‘rinni egallagan jamoalar Chempionlar Ligasi guruh bosqichida o‘ynash huquqiga ega bo‘ladi.

 Skrin: “Sofascore”
Shu tariqa kelasi mavsumda YChLda Italiya sharafini “Milan”, “Inter”, “Napoli” va “Yuventus” himoya qiladi.
2021/22-yilgi mavsumda Chempionlar Ligasida Italiyadan “Inter”, “Milan”, “Atalanta” va “Yuventus” qatnashgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!